bindingsenergi
        
         (fysikk)
Store norske leksikon,Realfag,Fysikk,Fysikk
Bindingsenergi er den energimengden som frigjøres når flere partikler slår seg sammen til ett enkelt system, eller den energimengden som må tilføres et system av partikler for å bringe de enkelte partiklene i systemet fra hverandre.
Begrepet brukes vanligvis om den energien som skal til for å bryte kjernen i et atom opp i frie nukleoner (kjernens bindingsenergi), og om den energien som skal til for å fjerne alle elektronene fra elektronbanene i et atom (atomets bindingsenergi).Etter Einsteins ligning E = mc2 er bindingsenergien for et system lik forskjellen mellom massen av de enkelte partiklene og systemets masse multiplisert med kvadratet av lyshastigheten c. Les mer i Store norske leksikon potensiell energi kjerneenergi kjemisk energi